LUTHIER SCHOOL: Δεκεμβρίου 2010\nΚαλημέρα σας, τελευταία μέρα του χρόνου και τελευταία ανάρτηση για το 2010 πιστός στο ραντεβού μας σας δίνω την ατζέντα του οργανοποιού για τον μήνα Δεκέμβριο.\nΣε ποια κατηγορία εργαλείων συγκαταλέγεται το σκαρπέλο;\nΣτην κατηγορία εργαλείων χειρός με κόψη.\nΠοια είναι τα κυριότερα είδη σκαρπέλου;\nΤο σκαρπέλο εγκοπών, το πλατύ σκαρπέλο εγκοπών, το σκαρπέλο οπών, το κοίλο σκαρπέλο σε ποικιλία μορφών(λούκια),το τριγωνικό σκαρπέλο, τα ανάποδα λούκια κλπ.\nΠως λέγεται το σφυρί του ξυλογλύπτη;\nΤι πρέπει να τηρούμε κατά την χρήση του σκαρπέλου;\nΌλους τους γενικούς κανόνες ασφαλούς εργασίας και τα δάκτυλα του χεριού μας πάντα μακριά από την λεπίδα.\nΚάποιες ειδικές μορφές σκαρπέλου;\nΤο ανάποδο λούκι, το λούκι ουράς ψαριού, το λούκι ποταμός.\nΤι ποιότητα σκαρπέλων πρέπει να προτιμάμε;\nΤην καλύτερη ποιότητα για να κάνουμε την δουλειά μας άνετα και με ασφάλεια.\nΠοια είναι τα κυριότερα είδη τομής του ξύλου;\nΗ ακτινική τομή, η εφαπτομενική τομή και η εγκάρσια τομή.\nΠοιο είδος τομής παρουσιάζει την μεγαλύτερη αντοχή στα κινησιακά φαινόμενα του ξύλου;\nΗ ακτινική τομή.\nΠως πρέπει να δουλεύουμε τα εργαλεία χειρός με κόψη για να προκύπτει πάντα μια λεία και καθαρή επιφάνεια του ξύλου;\nΣύμφωνα με την φορά των ινών (νερών) του ξύλου.\nΠοια ξύλα χρησιμοποιούμε στην κατασκευή εγχόρδων μουσικών οργάνων;\nΜια μεγάλη ποικιλία ,μερικά εξ αυτών: Παλίσανδρος, έβενος, σφένδαμος ή κελεμπέκι, καρυδιά, μαόνι, ερυθρελάτη, κέδρος, μουριά κλπ.\nΣε ποια οικογένεια μουσικών οργάνων ανήκει το βιολί;\nΣτην οικογένεια εγχόρδων με δοξάρι.\nΠως κουρδίζεται το βιολί;\nΚουρδίζεται κατά πέμπτες από την ψιλότερη χορδή σε μι-λα-ρε σολ.\nΑπό ποια παλιότερη οικογένεια προέρχεται το σημερινό βιολί;\nΑπό μια ξεχωριστή οικογένεια της βιόλας(μερικά όργανα) αυτής της οικογένειας ήταν: Βιόλα ντα Κάμπα,Βιόλα ντα μπράσσιο, κοντραμπάσσο ντα βιόλα.\nΓνωρίζετε κάποιους μεγάλους τεχνίτες κατασκευαστές του βιολιού;\nΣτραντιβάρι, Αμάτι ,Γκουαρνέρι, Γάσπαρος ντε Σάλο.\nΚαλή χρονιά σε όλες και σε όλους με υγεία και δημιουργική διάθεση!!!\nΑναρτήθηκε από luthierschool στις 12:29 μ.μ.\nΟργανογνωσία - Μάθημα (1). Το βιολί - Violin.\nΣυνεχίζουμε το ταξίδι μας στον θαυμαστό κόσμο της τέχνης εγκαινιάζοντας το κεφάλαιο της οργανογνωσίας. Νομίζω πως είναι περιττό, να αναφερθώ ,στην σπουδαιότητα του θέματος «οργανογνωσία» ,αφού όλοι καταλαβαίνουμε και κυρίως όσοι ασχολούμαστε με την οργανοκατασκευή πως το να γνωρίζουμε κάποια στοιχεία οργανογνωσίας είναι πλέον αναγκαίο, όχι μόνο από εγκυκλοπαιδικής σκοπιάς αλλά και από πρακτικής εφαρμογής.\nΜελετώντας για παράδειγμα την ιστορική εξέλιξη της κλασικής κιθάρας, θα δούμε πως αυτό το υπέροχο μουσικό όργανο αποκρυσταλλώθηκε σχεδιαστικά και κατασκευαστικά στα χέρια του μεγάλου κατασκευαστή Antonio Torres . Όλα αυτά και άλλα ενδιαφέροντα θα τα βρίσκετε πάντα στην κατηγορία της οργανογνωσίας.\nΞεκινάμε με ένα όργανο που ανήκει στην οικογένεια των εγχόρδων με δοξάρι. Είμαι σίγουρος πως αν σας ρωτούσα να μου πείτε εκείνο το μουσικό όργανο με δοξάρι που σας έρχεται πρώτο στο μυαλό θα μου απαντούσατε το βιολί. Πολύ σωστά!\nΤο βιολί έχει ηγετική θέση σε όλες τις συμφωνικές ορχήστρες και όχι μόνο, γιαυτό το λόγο θεωρείται ο βασιλιάς των εγχόρδων.\nΤο βιολί μπορούμε να το συναντήσουμε σε όλες σχεδόν τις ορχήστρες, πέραν των συμφωνικών που εκεί φτάνει στο ζενίθ των δυνατοτήτων του ,χρησιμοποιείται ευρέως και σε λαϊκές ορχήστρες, σε δημοτικούς χορούς ακόμη και σε ρομαντικές σερενάτες, όπως διαβάζω στο βιβλίο ,«Τα μουσικά όργανα παλιά και νέα» το βιολί θεωρείται το σύμβολο του ρομαντισμού σε όλες τις μεσογειακές χώρες.\nΤο ηχόχρωμα του βιολιού είναι τόσο χαρακτηριστικό που δεν υπάρχει περίπτωση να μην μπορούμε να το αναγνωρίσουμε, ακόμη και όταν παίζουν μαζί του εκατό άλλα όργανα. Αυτός ο τόσο γλυκός, εκφραστικός και ιδιαίτερα ζεστός ήχος του βιολιού επιτυγχάνεται με το σύρσιμο του δοξαριού επάνω στις χορδές του που αποτελεί και τον βασικό τρόπο εκτέλεσης της μελωδίας. Υπάρχουν βέβαια και άλλοι τρόποι εκτέλεσης που χρησιμοποιούνται από τους βιολιστές σε ειδικές περιπτώσεις όταν θέλουν να προσδώσουν έμφαση και να δημιουργήσουν ποικίλα μουσικά χρώματα. Μερικοί από αυτούς τους τρόπους είναι:\n· Col Legno, με αυτόν τον τρόπο εκτέλεσης ο βιολιστής χτυπά τις χορδές με το ξύλο του δοξαριού.\n· Το φλαουτάτο, εδώ ο βιολιστής ακουμπά να δάκτυλα του αριστερού του χεριού σε ορισμένα σημεία της ταστιέρας και παράγει τις αρμονικές ή φλαουτάτα.\n· Sul ponticello, Ο εκτελεστής χρησιμοποιεί την άκρη του δοξαριού.\n· Tremolo, επιτυγχάνεται με συνεχείς παλινδρομικές δοξαριές μεγάλης ταχύτητας.\n· Pizzicato, ο βιολιστής χρησιμοποιεί τα δάκτυλα του αντί για το δοξάρι.\nΑς δούμε τώρα κάποια χρήσιμα στοιχεία για το βιολί.\nI. Πως κουρδίζεται το βιολί;\nTo βιολί έχει τέσσερις χορδές και κουρδίζεται κατά πέμπτες, η 1η χορδή που είναι και η ψιλότερη κουρδίζεται στο ΜΙ, η δεύτερη χορδή στο ΛΑ μια 5η χαμηλότερα, η 3η στο ΡΕ κάτω από το πεντάγραμμο και η 4η στο ΣΟΛ κάτω από το πεντάγραμμο.\nII. Το σημερινό βιολί προέρχεται από κάποια παλιότερη οικογένεια εγχόρδων;\nΝαι, προέρχεται από μια παλιότερη οικογένεια εγχόρδων την οικογένεια της βιόλας, όχι την σημερινή βιόλα που είναι λίγο μεγαλύτερη από το βιολί αλλά από μια εντελώς ξεχωριστή οικογένεια, οι βιόλες αυτές είχαν 5 ή 6 χορδές.\nIII. Μπορείτε να αναφέρετε κάποια είδη βιόλας από την παλιά εκείνη οικογένεια ;\nΒιόλα ντα Κάμπα, βιόλα ντα μπράσσιο, κοντραμπάσσο ντα βιόλα(πρόγονος του σύγχρονου κοντραμπάσσου).\nIV. Ποια είναι η κατασκευαστική δομή του βιολιού;\nΔείτε τις φωτογραφίες με ένα βιολί από το εργαστήριο.\nΦωτογραφία 1- Το βιολί.\nΦωτογραφία 2- Ο εσωτερικός κόσμος του βιολιού.\nV. Μπορείτε να αναφέρετε τους σπουδαιότερους κατασκευαστές βιολιού του παρελθόντος;\nΝομίζω πως όλοι γνωρίζουν τους ανυπέρβλητους Στραντιβάρι, Αμάτι, Γκουαρνέρι των οποίων τα βιολιά χρησιμοποιούνται σαν πρότυπα σε ολόκληρο τον κόσμο.\nVI. Κάποιοι διάσημοι σολίστ;\nΝικολό Παγκανίνι, Πίντσας Τσούκερμαν, Φριτς Κράισλερ και ο δικός μας Λεωνίδας Καβάκος!\nVII. Το ακριβότερο βιολί;\nΉταν ένα του Στραντιβάριους που είχε κατασκευαστεί το 1720 και πουλήθηκε έναντι 820.000 λίρες το 1990.\nΧρήσιμα βιβλία που μπορείτε να βρείτε σπουδαίες πληροφορίες.\nΤα θεωρητικά της Μουσικής Αρ. 6 ΟΡΓΑΝΟΓΝΩΣΙΑ και στοιχεία από την ενορχήστρωση του Μανώλη Καλομοίρη, Μουσικός εκδοτικός οίκος Μιχαήλ Γαϊτάνος.\nΤα Μουσικά όργανα παλιά και νέα εκδόσεις MOS.\nΠιστεύω οι πληροφορίες που σας δίνω να σας βοηθούν, σας εύχομαι ολόψυχα να περάσετε όσο πιο όμορφα γίνεται την παραμονή της πρωτοχρονιάς με τους ανθρώπους που αγαπάτε και πάνω από όλα να έχουμε όλοι την υγειά μας να τα λέμε και να μοιραζόμαστε όμορφες στιγμές στην μπλογκογειτονιά μας. Χρόνια Πολλά!!!\nΑναρτήθηκε από luthierschool στις 6:43 μ.μ.\nΕτικέτες Αμάτι, βιόλα, βιολί, Γκουαρνέρι, έγχορδα με δοξάρι, Λεωνίδας Καβάκος, οργανογνωσία, Στραντιβάρι, violin\nΦίλες και φίλοι του Luthier School γράφω αυτήν την ανάρτηση για να σας δώσω τις θερμότερες ευχές μου για τα Χριστούγεννα, να περάσετε όμορφα με τους ανθρώπους που αγαπάτε και να έχετε υγεία το πολυτιμότερο αγαθό στον κόσμο… και για όσους δεν πρόλαβαν να στείλουν κάποια κάρτα στα αγαπημένα τους πρόσωπα μέσω ταχυδρομείου, μιας και αύριο είναι παραμονή Χριστουγέννων, ευτυχώς υπάρχει και η δυνατότητα άμεσης ηλεκτρονικής αποστολής, μπορείτε να δείτε μια σελίδα που βρήκα στο σημερινό μου σερφάρισμα εδώ. Να είστε όλες και όλοι καλά!!!\nΜικρή Χριστουγεννιάτικη σύνθεση μιας καλής μου φίλης!\nΟ Άγιος Βασίλης του Luthier School σας εύχεται Χρόνια Πολλά :-)\nΑναρτήθηκε από luthierschool στις 2:21 μ.μ.\nΚαλησπέρα, σήμερα σας δίνω μια λίστα που περιέχει μερικά από τα καλύτερα ξύλα για την κατασκευή εγχόρδων μουσικών οργάνων. Τα ξύλα αυτά χρησιμοποιούνται από τους οργανοποιούς σε ολόκληρο τον κόσμο και θεωρούνται αποδεκτά για τα καλά τους ηχητικά χαρακτηριστικά.\nΟρισμένα χρησιμοποιούνται περισσότερο από κάποια άλλα ,πάντως όλα στην μακρόχρονη ιστορία της οργανοποιίας έχουν χρησιμοποιηθεί με πολύ καλά αποτελέσματα.\nΛίστα ξυλείας για έγχορδα μουσικά όργανα.\n· Έλατο ( spruce, fir, Sitka).\n· Σφένδαμος ( maple).\n· Μαόνι ( mahogany).\n· Καρυδιά (walnut).\n· Έβενος (ebony).\n· Brazilian rosewood.\n· Indian rosewood.\n· Δρυς-Βελανιδιά (oak).\n· Σημύδα (birch).\n· Φιλύρα ή φλαμούρι (basswood).\n· Κέδρος (cedar).\n· Μουριά (mulberry-tree).\n· Κισσός ( ivy).\n· Καστανιά (chestnut-tree).\n· Πικροδάφνη (oleander-tree ή rose-bay).\n· Δαμασκηνιά (plum-tree).\n· Οξυά (beech-tree).\n· Κερασιά (cherry-tree).\n· Πιπεριά (pepper-tree).\nΣημείωση: Η πιπεριά χρησιμοποιείται μαζί με το φλαμούρι στην κατασκευή του μπράτσου του λαούτου, αντί για σκέτο φλαμούρι για περισσότερη αντοχή.\nΤην επόμενη φορά που θα πάω σε κάποιο ξυλεμπορικό κατάστημα θα προσπαθήσω να βγάλω κάποιες φωτογραφίες με όσα από τα παραπάνω ξύλα βρω και θα τις αναρτήσω. Να έχετε μια καλή εβδομάδα!\nΑναρτήθηκε από luthierschool στις 3:13 μ.μ.\nΕτικέτες ξυλεία μουσικών οργάνων, ξυλογνωσία, τροπική ξυλεία, tonewoods\nΞυλογνωσία - Μάθημα (3). Οι τομές του ξύλου.\nΈνα από τα βασικά χαρακτηριστικά του ξύλου είναι η εξαιρετικά ανομοιογενής εσωτερική δομή του, με την πολυπλοκότητα των ινών του ,την διαφορετική σκληρότητα που υπάρχει σε κάθε ξύλο, την πολυποίκιλη καθαρή πυκνότητα και τα διαφορετικά σχέδια που βλέπουμε στα νερά του ξύλου ανάλογα με το είδος τομής του. Είναι δε τόσο ανομοιογενές υλικό που ακόμη και να έχουμε δύο πριστοτεμάχια ξύλου από το ίδιο δέντρο θα παρουσιάζουν διαφορές το ένα με το άλλο.\nΌσοι ασχολούνται με την επεξεργασία του ξύλου θα έχουν καταλάβει πως αυτή η δομική ανομοιογένεια ποικίλει ανάλογα και με το είδος τομής του ξύλου. Εκείνοι που ενδιαφέρονται να ασχοληθούν με την κατασκευή μουσικών οργάνων κυρίως των εγχόρδων πρέπει να γνωρίζουν εξ αρχής τα είδη τομής του ξύλου και πως αυτά επηρεάζουν την μετέπειτα επεξεργασία του.\nΤα τρία βασικά είδη τομής του ξύλου είναι:\n· Η τομή κατά την ακτίνα του(ακτινική τομή)-quarter sawn.\n· Η τομή κατά την εφαπτομένη(εφαπτομενική τομή)- slab cut.\n· Η εγκάρσια τομή.\nΌπως βλέπουμε στο σχ. 1, στην ακτινική τομή, ο κορμός χωρίζεται σε τεταρτημόρια και κάθε τεταρτημόριο ακολουθεί πρίση κατά την ακτίνα. Στο σημείο αυτό αξίζει να σημειώσουμε πως η ακτινική τομή παρουσιάζει την μεγαλύτερη δυνατή αντοχή στα μελλοντικά «κινησιακά φαινόμενα» του ξύλου(διαστολές, συστολές, σχισίματα, σκεβρώματα).\nΣτο σχ.2 μπορούμε να δούμε την εφαπτομενική τομή η οποία είναι και πιο επιρρεπής σε μελλοντικά κινησιακά φαινόμενα. Η εγκάρσια τομή είναι αυτή που βλέπουμε όταν κόβουμε μια φέτα από τον κορμό του δέντρου.\nΕκείνο που πρέπει να έχουν υπ όψιν τους οι νεοεισερχόμενοι στις ξυλουργικές τέχνες είναι πως το ξύλο πρέπει να επεξεργάζεται πάντα με την φορά των ινών (νερών) του, όποιο εργαλείο και να χρησιμοποιούν(σκαρπέλο, πλάνη, ράσπα, λίμα, ξύστρα) και οποιοδήποτε άλλο εργαλείο με κόψη, για να προκύπτει μια ομαλή και λεία επιφάνεια χωρίς σχισίματα θα πρέπει να τηρούν την παραπάνω βασική αρχή.\nΕλπίζω τα σκίτσα μου να σας βοηθούν.Τι λέτε και εσείς;\nΑναρτήθηκε από luthierschool στις 3:14 μ.μ.\nΕτικέτες ακτινική τομή, εγκάρσια τομή, εφαπτομενική τομή, κινησιακά φαινόμενα ξύλου, ξυλογνωσία, quarter sawn, slab cut\nΜάθημα εργαλείων χειρός (2) - Τα σκαρπέλα.\nΦίλες και φίλοι του Luthier School συνεχίζουμε τα μαθήματα εργαλειοχρησίας με την παρουσίαση πληροφοριών σχετικά με τα σκαρπέλα. Τα σκαρπέλα συγκαταλέγονται στην κατηγορία των εργαλείων χειρός με κόψη .Είναι δε από τα σημαντικότερα εργαλεία για όλες τις ξυλουργικές τέχνες και βέβαια χρησιμοποιούνται και στην όμορφη τέχνη της οργανοποιίας.\nΤο σκαρπέλο που ονομάζεται και κοπίδι εντορμιών χρησιμοποιείται σε μια σειρά εργασιών επεξεργασίας του ξύλου, ως επί το πλείστον όμως, με το σκαρπέλο αφαιρούμε ξυλοτεμάχια σε μορφή φλούδας για να κατασκευάσουμε εγκοπές. Στην τέχνη όμως της οργανοποιίας κάνουμε χρήση ,εκτός από τα κλασικά ίσια σκαρπέλα και διάφορα κοίλα ,που είναι ευρέως γνωστά με το όνομα λούκια για το σκάψιμο καμπύλων σχημάτων στα λεγόμενα σκαφτά όργανα.\nΌσο και να έχει προχωρήσει η σύγχρονη τεχνολογία στον τομέα των ηλεκτρικών εργαλείων, ένα σετ παραδοσιακά σκαρπέλα στα χέρια ενός έμπειρου τεχνίτη μπορεί να κάνει θαύματα .Όπως πάντα ,πρέπει να δίνουμε ιδιαίτερη σημασία και προσοχή στους κανόνες ασφαλούς χρήσης, για να δουλεύουμε χωρίς προβλήματα και κυρίως χωρίς τραυματισμούς. Ας δούμε τώρα τα κυριότερα είδη σκαρπέλων και τους κανόνες ασφαλούς και σωστής χρήσης.\nΤο κλασικό είδος σκαρπέλου είναι αυτό με την ίσια κόψη και την τραπεζοειδή λεπίδα με λοξότμηση, ονομάζεται και σκαρπέλο εγκοπών, δείτε τα μέρη του και το σχήμα του στο σχ. 1. Το σκαρπέλο αυτό χρησιμοποιείται για την κοπή αιχμηρών γωνιών και για την πλειοψηφία των ξυλουργικών εργασιών. Στην ίδια κατηγορία συγκαταλέγεται και το σκαρπέλο με την ορθογώνια διατομή χωρίς λοξότμηση, αυτό το σκαρπέλο μπορείτε να το δείτε στο σχ. 2.\nΤο σκαρπέλο αυτό είναι χρήσιμο για εργασίες μεγαλύτερης καταπόνησης, ονομάζεται δε και πλατύ σκαρπέλο εγκοπών. Υπάρχει επίσης ο τύπος του σκαρπέλου με λοξή λεπίδα που χρησιμοποιείται κυρίως στην διάνοιξη μορσότρυπων ,για τοποθετήσεις κλειδαριών κλπ. Ονομάζεται σκαρπέλο οπών, ένα τέτοιο σκαρπέλο βλέπετε στο σχ. 3.\nΥπάρχουν και σκαρπέλα με κοντύτερες αλλά και φαρδύτερες λεπίδες για ιδιαίτερες καταπονήσεις ,κυρίως τα χρησιμοποιούν οι τεχνίτες σκαλάδες. Ερχόμαστε τώρα στο κοίλο σκαρπέλο που αποτελεί και το υπ αριθμόν ένα εργαλείο που έχουμε σε πρώτη ζήτηση εμείς οι οργανοποιοί. Με το κοίλο σκαρπέλο μπορούμε να αφαιρέσουμε φλούδες ξύλου σε μορφή κυματίων.\nΤο σκαρπέλο αυτό το βρίσκουμε σε μια πολύ μεγάλη ποικιλία που γενικά είναι γνωστό με την ονομασία σγρόμπια. Τα είδη των κοίλων σκαρπέλων με την ποικιλία των κόψεων τους μπορείτε να τα δείτε αναλυτικά στο σχ. 4. Είναι χρήσιμο να θυμόμαστε πως όταν λέμε σκαρπέλο στην γλώσσα της ξυλοτεχνίας, εννοούμε τον τύπο εκείνο με την ίσια κόψη που αναφέραμε παραπάνω, ενώ όταν λέμε κοίλο σκαρπέλο αναφερόμαστε σε μια ποικιλία σκαρπέλων που είναι γνωστά ως λούκια. Υπάρχουν επίσης και τα τρίγωνα σκαρπέλα που ανοίγουν αυλάκια σε σχήμα v, στο σχ. 5 μπορείτε να δείτε διάφορα είδη λουκιών και ορισμένες επιπλέον ειδικές μορφές σκαρπέλων.\nΣε γενικές γραμμές μπορούμε να χειριστούμε τα σκαρπέλα και τα λούκια με την δύναμη των χεριών μας, πολλές φορές όμως, η χρήση της ματσόλας, όταν πρόκειται να κάνουμε μια χονδροειδή εργασία πχ. να αφαιρέσουμε μια μεγάλη ποσότητα ξύλου, μας βοηθάει πολύ.\nΜπορείτε να δείτε διάφορες ματσόλες στο σχ. 6. ΟΙ ξύλινες ματσόλες κατασκευάζονται κυρίως από ξύλο οξιάς και η λαβή τους από φλαμούρι. Ύστερα από τα άνω θεωρητικά στοιχεία ας μελετήσουμε τους κανόνες εργασίας για μια άνετη και ασφαλή χρήση του σκαρπέλου.\n¨ Πρώτος και κυριότερος κανόνας ,προμηθευόμαστε σκαρπέλα καλής ποιότητας τα οποία κατασκευάζονται από σφυρήλατο χάλυβα υψηλής ποιότητας και αντοχής, η δε στίλβωση τους βοηθάει την κίνηση του σκαρπέλου μέσα στο ξύλο χωρίς να κολλάει. Μην δελεάζεστε με τις πολύ φτηνές τιμές σκαρπέλων, ψάξτε να βρείτε σκαρπέλα ποιοτικά που πάντα υπάρχουν σε λογικές τιμές.\n¨ Τα σκαρπέλα και τα λούκια πρέπει να είναι πάντα τέλεια ακονισμένα, ένα σκαρπέλο που δεν κόβει όσο παράξενο και αν ακούγεται είναι πιο επικίνδυνο για τραυματισμό από ένα ακονισμένο σκαρπέλο, ο λόγος είναι προφανής ,ένα στομωμένο σκαρπέλο δεν κόβει το ξύλο, με αποτέλεσμα να αναγκαζόμαστε να εφαρμόζουμε μεγαλύτερη πίεση σε αυτό ,αυξάνοντας έτσι τις πιθανότητες τραυματισμού αφού με την μεγαλύτερη πίεση το σκαρπέλο μπορεί να μας γλιστρήσει τραυματίζοντας μας. Πάντα λοιπόν χρειάζεται να δουλεύουμε με ακονισμένα εργαλεία, εξάλλου με ένα ακονισμένο εργαλείο εργαζόμαστε και πιο άνετα αφού δεν χρειάζεται να ασκούμε μεγάλη πίεση.\n¨ Όταν δεν χρησιμοποιούμε τα σκαρπέλα πρέπει να τοποθετούμε στις κόψεις τους τα πλαστικά καλύμματα που συνήθως τα συνοδεύουν κατά την αγορά τους.\n¨ Το προς επεξεργασία τεμάχιο δεν το κρατάμε με το χέρι μας αλλά το σφίγγουμε καλά στην μέγγενη του πάγκου εργασίας μας ή σε άλλη κατάλληλη διάταξη συγκράτησης.\n¨ Το σκαρπέλο το κρατάμε όταν δουλεύουμε χωρίς την χρήση ματσόλας και με τα δυο μας χέρια, το δεξί μας χέρι στην λαβή σπρώχνει και το αριστερό οδηγεί. ΠΡΟΣΟΧΗ!!! Τα χέρια μας μακριά από την κόψη της λεπίδας.\n¨ Όταν εργαζόμαστε με την ματσόλα το σκαρπέλο το κρατάμε με το αριστερό μας χέρι και την ματσόλα στο δεξί.\n¨ Επιλέγουμε την κατάλληλη ελεύθερη γωνία προσέχοντας να μην είναι ούτε πολύ μεγάλη ούτε πολύ μικρή. Εάν η γωνία που δουλεύουμε με το σκαρπέλο είναι πολύ μεγάλη το σκαρπέλο θα εισχωρήσει βαθειά μέσα στο ξύλο με αποτέλεσμα να κολλήσει, εάν η γωνία είναι πολύ μικρή τότε το σκαρπέλο φεύγει από το τεμάχιο που κατεργαζόμαστε(γλιστράει).\n¨ Με την ματσόλα καταφέρνουμε διαδοχικές κρούσεις επί της κεφαλής της λαβής του σκαρπέλου, αφαιρώντας έτσι λεπτά ξυλοτεμάχια από το υλικό που κατεργαζόμαστε.\n¨ Προτιμάμε να αφαιρούμε λεπτότερα ξυλοτεμάχια κάθε φορά παρά μεγάλη ποσότητα μονομιάς.\n¨ Με μικρότερο βάθος κοπής δεν χρειάζεται και μεγάλη δύναμη κρούσης.\n¨ Εάν δεν χρησιμοποιούμε ματσόλα, ο καρπός του μπροστινού χεριού πρέπει να ακουμπά στο ξύλο ή να ακουμπά ο αγκώνας εάν λόγω της θέσης δεν μπορεί να ακουμπά ο καρπός.\n¨ ΠΡΟΣΟΧΗ!!! Τα δάκτυλα μας μακριά από την κόψη της λεπίδας.\nΜόλις ολοκληρωθεί η παρουσίαση των εργαλείων θα ξεκινήσουμε την κατασκευή του πρώτου μας μουσικού οργάνου !!\nΑναρτήθηκε από luthierschool στις 8:37 μ.μ.\nΕτικέτες Εργαλεία χειρός, Εργαλειοχρησία, λούκια, ματσόλα, σγρόμπια, σκαρπέλα\nΡεμπέτικη ιστορία-Βαγγέλης Ισιδώρου-το αηδόνι της Σμύρνης.\nΦίλες και φίλοι γεια σας και καλό μήνα! Σας ευχαριστώ για την συμμετοχή σας στην ψηφοφορία για το «τι θα θέλατε να βλέπατε πιο συχνά στο ιστολόγιο» και να είστε σίγουροι, πως τα αποτελέσματα, θα ληφθούν σοβαρά υπ όψιν ,για την συνεχή βελτίωση της θεματολογίας του Luthier School.\nΗ σημερινή μας ανάρτηση αφορά την συνέντευξη που έδωσε ο Θεόδωρος Ισιδώρου, εγγονός του ρεμπέτη της Σμύρνης Ευάγγελου Ισιδώρου με το παρατσούκλι «ψεύτης». Αξίζει τον κόπο να δείξετε την προσοχή σας σε αυτήν την συνέντευξη ,όχι μόνο γιατί για πρώτη φορά δημοσιεύονται στοιχεία για τον συγκεκριμένο τραγουδιστή της Σμύρνης, αλλά και για έναν άλλο λόγο εξίσου σημαντικό, να θυμόμαστε όλοι μας τι έχουμε περάσει σαν λαός, για να μπορούμε να αντιμετωπίζουμε με πείσμα και δύναμη την κάθε δυσκολία που προκύπτει στην καθημερινότητα μας! Να είστε όλες και όλοι καλά.\nΆγνωστη μέχρι στιγμής Σμυρναίικη εστουδιαντίνα.\nΑπό το περιοδικό Μηνιαίος Εικονογραφημένος\nΕθνικός Κήρυξ της Αμερικής, τεύχος Μαρτίου 1919.\nΒαγγέλης Ισιδώρου ο «ψεύτης».\nLuthier School: Στο βιβλίο Μύθος Ρεμπέτικος υπάρχει μια λίστα με τίτλο « οι ρεμπέτες και τα παρατσούκλια τους» του Κώστα Χατζηδουλή, εκεί διαβάζω το όνομα Βαγγέλης Ισιδώρου ο «ψεύτης», πόθεν προέκυψε αυτό;\nΘ.Ι: Εκείνη την εποχή ήτανε κανείς περισσότερο γνωστός με το παρατσούκλι του παρά με το όνομά του. Πίσω από κάθε παρατσούκλι υπήρχε πάντα κάποιος λόγος. Έτσι και με τον παππού τον Βαγγέλη.\nΘυμάμαι, επειδή καταλαβαίναμε ότι ο «τίτλος» αυτός του παππού, δεν άρεσε στον πατέρα μου, για να τον πειράξουμε του λέγαμε: μα καλά όλη η Σμύρνη τον πατέρα σου τον φώναζε ψεύτη; Οπότε εκείνος πάντα, προσπαθώντας να μη φαίνεται η ενόχλησή του, σαν να μη μας το είχε ξαναπεί, μας εξηγούσε από πού είχε προκύψει το παρατσούκλι «ψεύτης».\n«Ο παππούς σας βρε, ήτανε ο μεγάλος τραγουδιστής της Σμύρνης. Και γιαυτό το λόγο ήτανε περιζήτητος. Τι ήθελες. Γάμος γινότανε, αρραβώνας γινότανε, βάφτιση γινότανε, την ονομαστική του εορτή είχε κάποιος, ότι χαρά, ότι γλέντι γινότανε σε κάποιο σπίτι, θα καλούσανε τον παππού σας να τραγουδήσει. Πήγαινε ένας και τούλεγε, «Βαγγελάκη, θέλω να τραγουδήσεις στo γάμο της κόρης μου». ‘‘Μετά χαράς’’, του έλεγε ο παππούς. Αυτή ήτανε η δουλειά του.\nΜετά πήγαινε άλλος, μετά άλλος κ.ο.κ. Ο παππούς σας ήτανε άνθρωπος ήπιος, βολικός, δεν μπορούσε να αρνηθεί σε κανένα. Σκεφτότανε ότι θα μείνει κάποια ώρα στον πρώτο, μετά θα πάει στον δεύτερο, μετά στον τρίτο… Έλα όμως που μετά ο πρώτος δεν τον άφηνε να φύγει. Οι καλεσμένοι λοιπόν του δεύτερου, του τρίτου κλπ., βλέποντας να μη ξεκινάει το γλέντι, έλεγαν στον εορταζόμενο να μη περιμένει τον Βαγγέλη, γιατί αυτός είναι ψεύτης. « Έτσι έκανε και στον τάδε και στον δείνα». Έλεγαν. Ε μια, δυο, πέντε, δέκα, πολύ θέλει. Του έμεινε το παρατσούκλι.\nΚανείς όμως δεν του κράταγε θυμό, καταλάβαιναν στο τέλος την αδυναμία του. Τον αγαπούσανε βρε. Στο τέλος το «ψεύτης», δεν είχε σημασία άλλη απ΄αυτή που έχει ένα όνομα. Τον παππού σας, τον αγαπούσε όλη η Σμύρνη γιατί ήτανε σπουδαίος τραγουδιστής και πολύ καλός άνθρωπος».\nLuthier School: Σε ένα άλλο βιβλίο που αγόρασα πρόσφατα ο Βαγγέλης Ισιδώρου εμφανίζεται ως τραγουδιστής και σαντουριέρης από την Σμύρνη. Έχουν διασωθεί στοιχεία για την ζωή του; Γνωρίζεις αν υπάρχουν σήμερα κάποια ηχητικά δείγματα με την φωνή του Βαγγέλη του Ισιδώρου σε Σμυρναίικα τραγούδια όπως άλλων Σμυρνιών τραγουδιστών και συνθετών; (Βαγγέλης Παπάζογλου, Κώστας Καπλάνης, Κώστας Μαρσέλος-Νούρος, Παναγιώτης Τούντας, Ρίτα Αμπατζή) ή τελικά δεν διεσώθη τίποτα;\nΘ.Ι: Δυστυχώς εκτός από τις λίγες και αποσπασματικές αφηγήσεις του πατέρα μου, δεν διασώθηκε από τον παππού, ούτε μία φωτογραφία του. Δεν γνωρίσαμε την εικόνα του. Τότε θυμάμαι, μου έλεγε ο πατέρας μου, για να ηχογραφηθεί ένα τραγούδι, για να γίνει ένας δίσκος, έπρεπε να πάει ο τραγουδιστής στην Αμερική.\nΣτον παππού τον Βαγγέλη, γίνονταν συνεχώς προτάσεις για να ηχογραφήσει τραγούδια στην Αμερική. Εκείνος όμως, για τίποτα δεν θα άφηνε την πολυμελή οικογένειά του - επτά μικρά παιδιά και τη γυναίκα του - για ένα τόσο μακροχρόνιο ταξίδι. Για το λόγο αυτό εύρισκε διάφορες δικαιολογίες. Έλεγε π.χ. ότι δήθεν τα μηχανήματα μπορεί να του κρατήσουν τη φωνή ή ότι δεν μπορούσε να δεχτεί να τον ακούει κάποιος ότι ώρα ήθελε. Κι έτσι πώς να διασωθούν ηχητικές μαρτυρίες της τέχνης του, αφού δεν καταγράφηκαν.\nΌμως υπήρξαν ζωντανές μαρτυρίες, προφορικές και γραπτές, όπως ξέρεις, που βεβαιώνουν, που τον τοποθετούν στο Πάνθεον των σημαντικών καλλιτεχνών της Σμύρνης. Δεν είχα ακούσει ποτέ τον πατέρα μου, ή τους θείους μου να αναφέρουν ότι ο παππούς ο Βαγγέλης έπαιζε σαντούρι. Βέβαια δεν το αποκλείω. Σαντούρι έπαιζε ο πατέρας μου.\nΧαρακτηριστικά μας έλεγε ότι για να μάθει σαντούρι ξόδεψε τόσα χρήματα όσα για να κτίσει κανείς ένα σπίτι εκείνη την εποχή. Η αγάπη του πατέρα μου για αυτό το μουσικό όργανο, ίσως να είχε δημιουργηθεί, όπως συμβαίνει συνήθως στα παιδιά, βλέποντας τον πατέρα του να παίζει το σαντούρι. Μπορεί να ήταν και σαντουριέρης. Για να το γράφουν κάτι θα ξέρουν.\nLuthier School: Τελικά ο τραγουδιστής της Σμύρνης, ο Βαγγέλης ο «ψεύτης», δεν ήρθε στην Ελλάδα. Χάθηκε στην καταστροφή της Σμύρνης. Γνωρίζεις κάτι σχετικό με τον χαμό του;\nΘ.Ι: Ο παππούς ο Βαγγέλης είχε συγκεντρώσει την οικογένειά του και μαζί με τους άλλους Έλληνες που «συνωστίζονταν στο λιμάνι της Σμύρνης» περίμενε να έρθει η σειρά του ώστε μαζί με την οικογένειά του, να μπει στη βάρκα, που θα τους πήγαινε στα καράβια που περίμεναν στ’ ανοιχτά του λιμανιού, για να τους μεταφέρουν στην Ελλάδα.\nΟ παππούς ο Βαγγέλης είχε εφτά παιδιά. Τέσσερα αγόρια και τρία κορίτσια. Το πιο μικρό, η θεία Βαγγελιώ, μωρό ακόμα το είχε στην αγκαλιά της η γιαγιά η Στέλλα. Αυτό κάποια στιγμή άρχισε να κλαίει και να ζητάει επίμονα νερό. Ο παππούς έκαμε να πάει να φέρει νερό. Η γιαγιά του ζήτησε να μείνει κοντά τους . Το μωρό συνέχιζε να κλαίει όλο πιο επίμονα και παρακλητικά να ζητάει νερό . Ο παππούς υποχωρώντας στα παρακάλια του μωρού έφυγε από κοντά τους για να πάει να του φέρει νερό. Αυτό ήτανε. Από κει και πέρα δεν τον ξαναείδανε.\nΤο τι είχε συμβεί το διηγήθηκαν αργότερα στον πατέρα μου και στους θείους μου, γνωστοί του παππού που ήταν μάρτυρες του χαμού του. Ο παππούς ο Βαγγέλης έφυγε για να φέρει νερό. Μέσα σε κείνη την κοσμοχαλασιά λογικό ήταν να αργήσει να γυρίσει. Ήρθε η σειρά της γιαγιάς να μπει στη βάρκα. Τι να έκανε; Mέσα σε κείνη τη συμφορά που τους είχε βρει, έπρεπε να σώσει τα παιδιά της. Μπήκε στη βάρκα με τα παιδιά για τα καράβια. Προφανώς ο παππούς όταν γύρισε, οι γνωστοί, να του είπανε ότι η γυναίκα του και τα παιδιά του, είχαν πλέον επιβιβαστεί σε κάποιο από τα πλοία.\nΜπήκε κι αυτός με τη σειρά του σε μια βάρκα η οποία είχε σχεδόν γεμίσει. Ο παππούς προκειμένου να εξυπηρετηθούν κι άλλοι προς φυγή άνθρωποι, προσπάθησε να περάσει σε μια άλλη βάρκα που είχε πλευρίσει αυτή στην οποία βρισκότανε. Με λίγα λόγια βρέθηκε να πατάει σε δυο βάρκες. Οι βάρκες άνοιξαν και ο παππούς βρέθηκε στη θάλασσα. Κι έτσι εκεί στο λιμάνι της Σμύρνης, στο τέλος του θέρους του 1922, χάθηκε ο Βαγγέλης ο «ψεύτης».\nLuthier School: Σαν εγγονός του Βαγγέλη του Ισιδώρου ποια είναι η άποψη σου για το ρεμπέτικο και λαϊκό τραγούδι; Πιστεύεις πως τα αριστουργήματα του παρελθόντος « η αχάριστη» του Βασίλη Τσιτσάνη ή « η Φραγκοσυριανή» του Μάρκου Βαμβακάρη μπορούν να γραφτούν στις μέρες μας;\nΘ.Ι: Το ρεμπέτικο, το λαϊκό τραγούδι εξέφρασε τους αγώνες του λαού μας για την απελευθέρωση του από τον κατακτητή, τους αγώνες του ενάντια στην εκμετάλλευση. Τραγούδησε τον καημό της ξενιτιάς, την λεβεντογένα φτωχολογιά, ύμνησε τον έρωτα, αφηγήθηκε με το τραγούδι τα βάσανα, τις χαρές και τις ελπίδες των ανθρώπων του μόχθου, την περιθωριοποίηση. Σαν μια πηγή όπου ξαποσταίνουν οι οδοιπόροι, δρόσισε τους αγωγιάτες της ζωής. Το ρεμπέτικο, είτε έτσι, είτε αλλιώς, σαν συγκεκριμένο είδος τραγουδιού, αποτελεί σημαντικό μέρος της ιστορίας του λαϊκού μας τραγουδιού, αλλά και της μουσικής μας παράδοσης.\nΧαρακτηριστικό των μεγάλων δημιουργών, εκτός από το καθαυτό έργο τους, είναι και το άνοιγμα καινούργιων δρόμων στην τέχνη. Ο Β. Τσιτσάνης και ο Μάρκος Βαμβακάρης ανήκουν σ’ αυτή την κατηγορία. Πάνω στους δρόμους που αυτοί χάραξαν, γράφτηκαν σημαντικά λαϊκά μουσικά έργα. (Μ. Θεοδωράκης, Μ. Χατζηδάκης, Σταύρος Ξαρχάκος, Μάνος Λοΐζος, Άκης Πάνου κ.ά.), μέσα από τα οποία πέρασαν στο λαό, τα έργα των μεγάλων Ελλήνων ποιητών του 20ου αιώνα και όχι μόνο.\nLuthier School: Ενώ σε άλλες Ευρωπαϊκές χώρες η πολιτεία δείχνει ένα ιδιαίτερο ενδιαφέρον για την μελέτη του ρεμπέτικου τραγουδιού στην χώρα μας η μελέτη, έρευνα, καταγραφή της ρεμπέτικης ιστορίας, του λαϊκού πολιτισμού, των ηχητικών ντοκουμέντων, γίνεται από ελάχιστους ιδιώτες ερευνητές όπως, ο αείμνηστος Ηλίας Πετρόπουλος, Κώστας Χατζηδουλής, Παναγιώτης Κουνάδης. Είμαστε λίγο φωτοσβέστες ή μου φαίνεται;\nΘ.Ι: Δε λες πάλι καλά. Πολλές φορές, κατά την διάρκεια της δημιουργίας και κατοχύρωσης του, το ρεμπέτικο και το λαϊκό τραγούδι όχι μόνο δεν υποστηρίχθηκε, αλλά όπως είναι γνωστό διώχθηκε με πάρα πολλούς τρόπους (λογοκρισία, απαγόρευση διαφήμισης του από το ραδιόφωνο, κλπ.) έως και με απαγόρευσή του (Μεταξάς -Χούντα).\nΗ γενίκευση που κάνεις (είμαστε λίγο φωτοσβέστες;) δεν ανταποκρίνεται στην κοινωνική μας πραγματικότητα. Δεν μπορεί ο ελληνικός λαός, προ πάντων σήμερα, να δεχτεί τις μεθοδεύσεις, ( κυβέρνησης και ΜΜΕ) διάχυσης των αθλιοτήτων της τάξης των εκμεταλλευτών, σε ολόκληρη την ελληνική κοινωνία.\nΣτο λαό επιβάλλεται μέσω των ιδεολογικών μηχανισμών του κράτους, και στην τέχνη, η πολιτική της κυρίαρχης τάξης. Η ελληνική κοινωνία είναι ταξική. Που σημαίνει χωρισμένη σε εκμεταλλευτές και εκμεταλλευόμενους. Η αστική τάξη αντιμετώπισε ιστορικά, εκτός από την πρώτη περίοδο εμφάνισής της, όπως ήταν «φυσικό» εχθρικά την τέχνη, γιατί γνωρίζει ότι η τέχνη δεν είναι μόνο αντικείμενο αισθητικής απόλαυσης και ψυχαγωγίας, όπως υποκριτικά θέλει να μας κάνει να πιστέψουμε, αλλά μέσο γνώσης της ζωής, μέσο αποκάλυψης της βαθύτερης ουσίας της και κατά συνέπεια, όπως είχε πει ο Γιάννης Ρίτσος «… ένας οδηγός μάχης κι ευτυχίας, ένα όπλο στα χέρια του λαϊκού αγωνιστή και μια σημαία στα χέρια της Ελευθερίας», δηλαδή ένα «εργαλείο» στα χέρια του λαού για την ανατροπή της. Έχει λοιπόν βάση η εχθρότητα της αστικής τάξης προς την τέχνη. Αλλά και όλη την ευθύνη για την υποβάθμισή της.\nLuthier School: Τι θα συμβούλευες τους αναγνώστες του ιστολογίου μου σχετικά με την τέχνη; Η τέχνη τελικά μπορεί να σταθεί αρωγός στην διατήρηση της ταυτότητας του λαού μας, τα έργα της μπορούν να μιλήσουν ξανά στην ψυχή του Έλληνα;\nΘ.Ι: Η τέχνη είναι ένα μεγάλο ζήτημα. Η προσέγγιση της τέχνης όπως και με άλλα παρόμοια ζητήματα πρέπει να γίνεται μέσω της γνώσης. Το ερώτημα νομίζω, που έχει σημασία είναι: Τι είναι η τέχνη και ποιος ο ρόλος της στην κοινωνική εξέλιξη;\nΞεπερνώντας την εκχυδαϊσμένη αντίληψη ότι η τέχνη είναι ένα μέσο διασκέδασης ή φυγής από την πραγματικότητα η ακόμα μόνο αισθητικής απόλαυσης και ψυχαγωγίας, θα έλεγα ότι σε πρώτη ανάγνωση, τέχνη είναι η αναγωγή των ανθρώπινων συναισθημάτων σ’ ένα σύστημα αισθητικών μορφών. Ένα μέσο για τη μετάδοση των ατομικών συναισθημάτων, στο κοινωνικό σύνολο. Δηλαδή το μέσο με το οποίο ο καλλιτέχνης μεταδίδει, «κοινωνικοποιεί» τα συναισθήματά του, τη συγκινησιακή του φόρτιση.\nΗ τέχνη όμως έχει βαθύτερη σημασία. Και για να αντιληφθεί κανείς την βαθύτερη ουσία της τέχνης δεν αρκεί μόνο η γνώση, πρέπει και να το θέλει. Έχει να κάνει και με τη θέση που παίρνει απέναντι στην κοινωνική πραγματικότητα. Με λίγα λόγια, η τέχνη αποτελεί τμήμα του εποικοδομήματος, είναι μορφή κοινωνικής συνείδησης και αντανακλά τις οικονομικές (παραγωγικές σχέσεις) και κοινωνικές πραγματικότητες που συγκροτούν τη βάση. Και αφού η σχέση βάσης - εποικοδομήματος είναι διαλεκτική και αμφίδρομη, με τη σειρά της και η τέχνη, όπως σου είπα, μπορεί να επιδράσει στις κοινωνικές και οικονομικές σχέσεις, εκφράζοντας ιδέες και διαμορφώνοντας συνειδήσεις.\nΌχι λοιπόν η τέχνη έτσι γενικά και αόριστα, αλλά η τέχνη ως μορφή κοινωνικής συνείδησης. Κατά συνέπεια η λαϊκή, η στρατευμένη στο πλευρό του λαού, δηλαδή η τέχνη που εκφράζει τις αντιλήψεις και τους πόθους του λαού για μια καλύτερη ζωή, μπορεί να σταθεί αρωγός, όχι μόνο στην διατήρηση της ταυτότητας του λαού μας, αλλά στον αγώνα της εργατικής τάξης, των εργαζόμενων, για την απελευθέρωση της κοινωνίας από τον καπιταλισμό. Για την κατάργηση της εκμετάλλευσης ανθρώπου από άνθρωπο. Για τον σοσιαλιστικό μετασχηματισμό της κοινωνίας.\nLuthier School: Θοδωρή σε ευχαριστώ για τον χρόνο που διέθεσες, για να μας πεις κάποια πράγματα, για ένα μεγάλο ρεμπέτη της Σμύρνης, για την τέχνη γενικότερα, που ελπίζω να γίνουν εφαλτήριο για μια πιο ενδελεχή έρευνα επί αυτών των θεμάτων.\nΘ.Ι: Και εγώ σε ευχαριστώ ,και σου εύχομαι καλή συνέχεια!\nΑναρτήθηκε από luthierschool στις 10:09 μ.μ.\nΕτικέτες Βαγγέλης Ισιδώρου, Μάνος Λοΐζος, Μάνος Χατζιδάκις, Μίκης Θεοδωράκης, ρεμπέτικη ιστορία, Σμύρνη, συνεντεύξεις\nΡεμπέτικη ιστορία-Βαγγέλης Ισιδώρου-το αηδόνι της ...\n1821 (1) ακουστικά όργανα (1) ακτινική τομή (1) Αμάτι (1) Αναστάσιος Κουμαρτζής (1) Αντηχείο (1) Αντί προλόγου (1) αντισκεύρωμα (1) αξεφάρδιστη ξυλεία (1) Άξιον Εστί (1) Ασφαλής εργασία (1) Ατζέντα οργανοποιού (6) Αφιερώματα (3) Βαγγέλης Ισιδώρου (1) βαφές (2) βερνίκια (2) Βιβλιογραφία Οργανοποιίας (3) Βιβλιογραφία ρεμπέτικου (2) Βίντεο οργανοποιίας (1) βιόλα (2) βιολί (1) βοτανικό όνομα (1) Γεωμετρία (1) Γεωργία Αναστασίου (2) Γεώργιος Καρελλάς (1) Γιώργος Μουσταΐρας (1) Γκουαρνέρι (1) Δήλωση ευθύνης (1) Δημήτρης Τυπάλδος (1) Δημιουργία νέου blog (1) διαδικτυακά σεμινάρια οργανοποιίας (1) διακόπτης ασφαλείας (1) έβενος (1) εγκάρσια τομή (1) έγχορδα με δοξάρι (2) Εκθέσεις (10) Ελευθερία ή Θάνατος (1) Ελληνικό σαντούρι (1) Εντεριώνη (1) Επισκευές (1) επιστημονικά άρθρα οργανοποιίας (1) ερασιτεχνική οργανοποιία (5) εργαλεία χαράξεων (1) Εργαλεία χειρός (13) εργαλειοθήκη (1) Εργαλειοχρησία (10) εργαστήριο (1) ετήσιοι δακτύλιοι (1) ευχές (6) εφαπτομενική τομή (1) ηλεκτρικά εργαλεία (1) ηλεκτρονικό υγρόμετρο (1) Ηλίας πετρόπουλος (1) Θεωρία Μουσικής (3) Ιδιότητες ξύλου (1) ισόβενα νερά (1) Ισπανική κιθάρα (1) ιστολόγιο luthierschool (4) Καβαλάρης (3) καλούπι τζουρά (1) καλωσορίσματα (1) καμάρια (4) κάμβιο (1) καπάκι (8) καρδιόξυλο (1) Κατασκευή Ελληνικού τρίχορδου μπουζουκιού (6) Κατασκευή σκαφτού Ελληνικού Μπαγλαμά (21) Κατασκευή σκαφτού Ελληνικού Τζουρά (5) κατσαβίδια (1) κεφαλή (4) κινησιακά φαινόμενα ξύλου (3) Κλασσική κιθάρα (1) κλειδιά (1) κολάντζα (2) κόλλες (2) Κρητική Λύρα (1) Λεωνίδας Καβάκος (1) λιμαράκια (1) λίμες (1) λούκια (1) Μάνος Λοΐζος (1) Μάνος Χατζιδάκις (1) μαξιλάρι (2) μασγαλάς (1) ματσόλα (1) μέγγενη (1) μεταλλοπρίονα (1) Μίκης Θεοδωράκης (2) μόρσο (1) μορσότρυπα (1) μπαγλαμάς (25) μπάσο (1) Μπερλιόζ (1) Μπουζούκι (3) μπουζούκι μου διπλόχορδο (1) μπράτσο (6) νέο ιστολόγιο (1) ντούγιες (3) ντουλάπι (1) ξυλεία μουσικών οργάνων (3) ξυλογνωσία (11) ξυλοπρίονα (1) ξύστρες (1) οδηγίες ασφαλείας (3) οδόντωση (1) όργανα μέτρησης γωνιών (1) οργανογνωσία (3) Οργανοποιία (37) Όροι χρήσης (1) πάγκος εργασίας (1) παιδική χορωδία (1) πεναριά (1) πλάνη (1) πλάνισμα (1) πνευματικά δικαιώματα (1) Ποίηση (2) πομπέ καπάκι (1) πριόνια (1) πριστή ξυλεία (1) προσωπική ασφάλεια (1) πυκνότητα δοντιών (1) ράσπες (1) ραφιέρα (1) ραφιέρα ξυλείας (1) ρεμπέτικα τραγούδια (1) ρεμπέτικη ιστορία (3) Ρίχαρντ Στράους (1) ροδάντσα (1) σγρόμπια (1) σεμ (1) σεμινάρια οργανοποιίας (11) σκαρπέλα (1) σκάφος (19) σκεύρωμα (1) Σμύρνη (1) σομφόξυλο (1) στόμιο (2) Στραντιβάρι (1) συνεντεύξεις (1) σφένδαμος (1) σφυριά (1) τα μέρη της πλάνης (1) τανάλιες (1) τάστα (2) ταστιέρα (7) Τεχνικό σχέδιο για οργανοποιούς (1) τροπική ξυλεία (3) τσαπράζι (1) Υλικά Οργανοποιίας (3) υλικά φινιρίσματος (2) φιγούρα (5) φλοιός (1) φυσικές ρητίνες (2) φωτισμός (1) φωτογραφίες απο το εργαστήριο (2) χημική σύσταση ξύλου (1) χορδή (2) χορδιέρα (1) Χριστούγεννα (1) χώρος εργασίας (1) Ψηφοφορίες (1) action (1) Antonio de Torres (1) block plane (1) burnisher (1) Festival of Amateur Lutherie (3) Guitar sides (1) Hellenic Baglama construction (20) Hellenic Bouzouki construction (6) Hellenic Tzoura construction (4) Home made workshop (1) jack plane (1) lutherie tools (2) luthier academy (3) primo (2) quarter sawn (1) rabbet plane (1) setup (1) slab cut (1) sound box (1) Spanish method (1) tonewoods (3) viola (1) violin (1)


Cookies με κινόα, βρώμη και μπανάνα | Cookstory.gr\nΑπίθανα soft cookies με κινόα, νιφάδες βρώμης, μέλι και μπανάνα συνδυασμός που κάνει αυτά τα μπισκότα πολύ υγιεινά αλλά και πολύ νόστιμα. Φτιάξτε τα και θα ξετρελαθούν τα πιτσιρίκια σας...μικρά και μεγάλα!\n18μπισκότα 15λεπτά 14λεπτά\n1,5 κούπααλεύρι για όλες τις χρήσεις\n1κούπακινόα σε νιφάδες\n1κούπασταγόνες σοκολάτας 60%\n125γρβούτυρο γάλακτος καλής ποιότητας 82%\n1μεγάλημπανάνα αρκετά ώριμη\n3κσκαλής ποιότητας κακάο άγλυκο\nΣτον κάδο του μίξερ χτυπάμε το βούτυρο με τις ζάχαρες, το μέλι και τα αυγά για περίπου 5 λεπτά.\nΣε ένα μεγάλο μπολ ανακατεύουμε όλα μαζί τα στερεά υλικά και σε ένα μπολάκι με ένα πιρούνι λιώνουμε τη μπανάνα.\nΕπιστρέφουμε στον κάδο και προσθέτουμε την λιωμένη μπανάνα, τη βανίλια, χαμηλώνουμε ταχύτητα και προσθέτουμε σιγά, σιγά τα στερεά υλικά.\nΣε δύο λαμαρίνες στρώνουμε αντικολλητικό χαρτί και με τη βοήθεια δύο κουταλιών σχηματίζουμε βουναλάκια από τη ζύμη( η οποία είναι λίγο πιο πηχτή από ζύμη κέικ). Ψήνουμε στους 180 βαθμούς στον αέρα για 14 λεπτά. Μην υπερβείτε το χρόνο ψησίματος γιατί θα γίνουν σκληρά και άνοστα. Αποθηκεύουμε σε αεροστεγές μπολ για 3-4 ημέρες. Καλή επιτυχία από την Ευαγγελία!


9 Αποτελέσματα για Τεντεσ in Θεσσαλονικη\nΘεσσαλονικη - Προαστια, 14 Χλμ Θεσσαλονίκης - Πολυγύρου570 01 Θεσσαλονικη 231 043 0940\n... ΖΕΛΑΤΙΝΕΣ, ΡΟΛΟΚΟΥΡΤΙΝΕΣ, ΤΕΝΤΕΣ, ΠΕΡΓΟΛΕΣ\nΘεσσαλονικη - Προαστια, Νικοπολεωσ 12564 30 Θεσσαλονικη 231 068 3358\nΔΗΜΗΤΡΙΑΔΗΣ κατασκευάζουμε τέντες για σπίτια επαγγελματικούς χώρους πάρκιγκ καλύμματα για οχήματα φορτηγά τζιπ ομπρέλες μεγάλων διαστάσεων για καφετέριες με έδρα την θεσσαλονίκη. ... ΚΑΠΟΤΙΝΑ, ΚΑΛΥΜΜΑΤΑ, ΤΕΝΤΕΣ\nΔιαθέτουμε τέντες κάθε τύπου με υφάσματα πιστοποιημένα που μπλοκάρουν τον ήλιο 100% χωρίς να κουράζουν τα μάτια από την αντηλιά που διαπερνά τα κοινά τεντόπανα. Λειτουργούμε από το 1978, με δύο ... τέντες υφασμάτινες, ΤΕΝΤΕΣ ΠΡΟΣΦΟΡΕΣ, εξοικονόμηση κατ΄οίκον, ΤΕΝΤΕΣ ΘΕΣΣΑΛΟΝΙΚΗ ΤΙΜΕΣ, επισκευές...\nΚΑΥΚΆΣΟΥ 2, ΚΑΛΑΜΑΡΙΆ Θεσσαλονικη 231 04 54 578\n... ΤΕΝΤΕΣ ΚΑΛΑΜΑΡΙΑ, ζελατίνες καλαμαριά, τέντα θεσαλονικη, ΤΕΝΤΕΣ ΘΕΣΣΑΛΟΝΙΚΗ, Τέντες Θεσσαλονίκη,...\nΘεσσαλονικησ, ΠΑΣΑΛΙΔΗ ΓΙΑΝΝΗ 106, ΚΑΛΑΜΑΡΙΑ551 33 Θεσσαλονικη 231 04 38 452\n... μεταλλική κατασκευή, οικοδομικά υλικά, υλικά οικοδομών, τέντες, τεντοποιοία\nΧΑΤΖΗΙΩΑΚΕΙΜΙΔΗΣ ΤΕΝΤΕΣ ΠΑΝΤΟΣ ΤΥΠΟΥ\nΑΝΘΈΩΝ 4 Θεσσαλονικη 231 06 03 792\n... βιοτεχνία τεντών, πέργκολες, τέντες παντός τύπου, τέντες, χατζηιωακειμίδης, χατζηιωακειμιδης\nΘεσσαλονικησ, Τ.Θ. 31, ΒΙ.ΠΕ. ΣΙΝΔΟΥ570 22 Θεσσαλονικη 231 07 99 466\n... ΤΕΝΤΕΣ ΟΜΠΡΕΛΕΣ, ΕΙΣΑΓΩΓΕΣ ΚΑΙ ΧΟΝΔΡΙΚΟ ΕΜΠΟΡΙΟ ΕΠΙΠΛΩΝ ΚΑΙ ΟΜΠΡΕΛΩΝ, βιομηχανία επίπλων, μεταλλική...\nΚΩΝΣΤΑΝΤΊΝΟΥ ΚΑΡΑΜΑΝΛΉ 121546 39 Θεσσαλονικη 231 08 42 866\n... μοτερ τεντας, κούνιες, Υφάσματα τέντας, τεντεσ τιμες, κασσετίνες, τέντες, συστήματα σκίασης,...\nΓΈΦΥΡΑ ΤΗΣ ΝΈΑΣ ΠΟΤΊΔΑΙΑΣ ΧΑΛΚΙΔΙΚΉΣ. Θεσσαλονικη 237 30 41 509\n... χρονοδιακόπτες, μουσαμάδες, τέντα, τεντεσ τιμες, τέντες, ψηφιακές εκτυπώσεις, πέργκολες, ανεμούρια...\nΠροχωρημένη αναζήτηση: Τεντεσ Θεσσαλονικη\nΒρείτε Τεντεσ κοντά σας


Περιφ. Κ. Μακεδονίας: Πάσχα με τον Γιάννη Κότσιρα, από τους καταρράκτες της Έδεσσας - Παράταξη\nΑρχική Αυτοδιοίκηση Περιφ. Κ. Μακεδονίας: Πάσχα με τον Γιάννη Κότσιρα, από τους καταρράκτες της...\nΗχητική υποστήριξη Train studio: Παναγιώτης Δόβας\nΠροηγούμενο άρθροΠρογραμματικές Συμβάσεις για τη δημόσια υγεία υπέγραψε ο Περιφερειάρχης Πελοποννήσου\nΕπόμενο άρθροΖ. Ράπτη: “Zούμε μια πανδημία ψυχικής υγείας παράλληλα με εκείνη του κορονοϊού”


ΣΥΓΧΡΟΝΟΙ ΠΡΟΒΛΗΜΑΤΙΣΜΟΙ & ΣΚΕΨΕΙΣ: ΑΗΘΗΣ ΕΠΙΘΕΣΗ ΤΟΥ ΠΕΡΙΟΔΙΚΟΥ POLITICO\nΑΗΘΗΣ ΕΠΙΘΕΣΗ ΤΟΥ ΠΕΡΙΟΔΙΚΟΥ POLITICO\nΗ Ελλάδα είναι εθισμένη στα ακριβά φάρμακα, γράφει το Politico, σημειώνοντας ότι έως τώρα υπάρχει πολύ μικρή πρόοδος στο θέμα. Είναι μία συνήθεια που είναι δύσκολο να ξεπεραστεί, σημειώνει το δημοσίευμα, το οποίο αναφέρεται στο γεγονός ότι η χώρα μας δεν έχει κάνει τη στροφή στα γενόσημα που επιθυμούν οι δανειστές, προκαλώντας έτσι εκνευρισμό στις Βρυξέλλες.\n«Για χρόνια η Ελλάδα διέθετε ασυνήθιστα υψηλά ποσά για τα νεότερα, πιο ακριβά φάρμακα της αγοράς. Εξαιτίας αυτού, η Κομισιόν είπε ότι η Αθήνα θα πρέπει να ξοδεύει πιο έξυπνα για να μειωθεί το έλλειμμα του προϋπολογισμού.\nΣτη συμφωνία για το τρίτο πρόγραμμα, οι Βρυξέλλες κάλεσαν την ελληνική κυβέρνηση να εξασφαλίσει ότι το 60% των φαρμάκων θα είναι οι φθηνότερες αντιγραφές, τα λεγόμενα γενόσημα, έως τον Μάρτιο του 2018», αναφέρει το δημοσίευμα.\nΣύμφωνα με τα στοιχεία της Κομισιόν, μόνο το ένα τέταρτο των συνταγογραφούμενων φαρμάκων στην Ελλάδα είναι γενόσημα, κάτι που φέρνει τη χώρα μας στις τελευταίες θέσεις, μπροστά από την Ιταλία και το Λουξεμβούργο, αλλά πίσω από χώρες όπως η Γερμανία και η Ολλανδία, όπου τα ποσοστά των γενόσημων είναι 81% και 71% αντίστοιχα.\nΗ ελληνική κυβέρνηση θα πρέπει να αντιμετωπίσει την αντίσταση των ισχυρών συμφερόντων, σημειώνει το Politico. «Φαρμακεία, που κερδίζουν χρήματα πουλώντας τα πιο ακριβά πρωτότυπα φάρμακα και πολλούς γιατρούς στους οποίους οι φαρμακευτικές δίνουν κίνητρα για να συνταγογραφούν τα νεότερα πρωτότυπα φάρμακα.\nΗ Αθήνα θα πρέπει να ξεπεράσει την αντίσταση των εγχώριων φαρμακευτικών και ίσως, το ευαίσθητο από όλα, τη βαθιά καχυποψία των Ελλήνων ασθενών που πιστεύουν ότι τα γενόσημα είναι απλά κατώτερα», συνεχίζει το δημοσίευμα. «Οι Ελληνες θεωρούν τα γενόσημα δευτεροκλασάτα φάρμακα, εξαιτίας νόμου του 2012 που ανέφερε ότι οι φτωχοί τα παίρνουν», δήλωσε στο Politico ο Πασχάλης Αποστολίδης, πρόεδρος του ΣΦΕΕ.\nΗ Ελλάδα έχει κάνει κάποια αργή πρόοδο, μετά τις πιέσεις των Βρυξελλών, σημειώνει το δημοσίευμα, αναφέροντας ότι το ποσοστό των γενόσημο έχει ανέβει κατά 10% από το 2010. Κάνοντας αναφορά στο δυσλειτουργικό σύστημα υγείας, όταν ξέσπασε η κρίση το 2010, το Politico σημειώνει ότι ο νόμος που πέρασε πέρυσι η κυβέρνηση, για να έχουν πρόσβαση σε αυτό οι ανασφάλιστοι, ενέτεινε την πίεση στο σύστημα.\n«Εξαιτίας αυτής της επιπλέον πίεσης, έγινε πιο κρίσιμη από ποτέ μία μέθοδος για να περιοριστεί το κόστος των φαρμάκων», σημειώνει και παρατηρεί ότι η Αθήνα έχει ακόμη πολλή δουλειά να κάνει για να διασφαλίσει ότι το εθνικό σύστημα υγείας μπορεί να σταθεί στα πόδια του.\n«Η Ελλάδα θα χρειαστεί πολύ πιο επιθετική παρακολούθηση των φαρμακείων και των γιατρών αν θέλει να μειώσει το κόστος και να επιταχύνει τη μετάβαση στα γενόσημα», τονίζει το Polito.\nΕπισημαίνει ότι παρότι στο πρώτο μνημόνιο οι δανειστές ζήτησαν από την ελληνική κυβέρνηση να «ανοίξει» το επάγγελμα του φαρμακοποιού και να υπάρχει ηλεκτρονικό σύστημα, ώστε να επιτηρούνται οι συνταγές φαρμάκων των γιατρών, επτά χρόνια αργότερα πολλές από αυτές τις απαιτήσεις ικανοποιήθηκαν στα χαρτιά, αλλά στην πράξη δεν κάνουν μεγάλη διαφορά.\n«Ο άλλος μεγάλος πονοκέφαλος της ελληνικής κυβέρνησης είναι η ανάγκη να επιτευχθεί ισορροπία ανάμεσα στις διεθνείς και τις εγχώριες φαρμακοβιομηχανίες. Ενώ είναι υπό πίεση για να στηρίξει τις εγχώριες, πρέπει επίσης να κρατήσει καλές σχέσεις με τις πολυεθνικές που παράγουν νέα φάρμακα για ασθένειες όπως η ηπατίτιδα C.\nΚαι οι δύο πλευρές τις βιομηχανίας κατηγορούν την άλλη για την περιορισμένη διείσδυση των γενόσημων». Παράλληλα, το δημοσίευμα σημειώνει ότι η Ελλάδα έχει κατά μέσο όρο τις πιο υψηλές τιμές για γενόσημα στην ΕΕ. Σύμφωνα με τη νομοθεσία, αυτά πρέπει να κοστίζουν το πολύ 65% της τιμής των πρωτότυπων φαρμάκων, όμως κάποια παραμένουν πιο ακριβά.\n«Αυτό συμβαίνει επειδή η κυβέρνηση δεν θέλει να πλήξει τις ντόπιες φαρμακευτικές, που παραμένουν μία από τις λίγες επιτυχείς βιομηχανίες στην Ελλάδα, συνεισφέροντας σχεδόν 3 δισ. ευρώ τον χρόνο στην οικονομία», γράφει το Politico επικαλούμενο δύο πηγές που δεν θέλησαν να κατονομαστούν.\nΟμως, ο Θεόδωρος Τρύφων, πρόεδρος της Πανελλήνιας Ενωσης Φαρμακοβιομηχανίας προειδοποίησε ότι και οι εξαιρετικά χαμηλές τιμές φαρμάκων μπορεί επίσης να αποτύχουν. Εξήγησε ότι οι χαμηλές τιμές σε κάποια φάρμακα μπορεί να υπονομεύσουν την αγορά και να πλήξουν τους ασθενείς, γιατί οι φαρμακοβιομηχανίες θα σταματήσουν να τα πωλούν στην Ελλάδα αν δεν έχουν κέρδος.\nΑυτό με τη σειρά του θα σημαίνει ότι πιο ακριβά φάρμακα θα τα αντικαταστήσουν και οι ασθενείς δεν θα έχουν πλέον την επιλογή μεταξύ φτηνού ή ακριβού. Επίσης, σημειώνει το δημοσίευμα, οι φαρμακοβιομηχανίες- εγχώριες και διεθνείς- είναι θυμωμένες με το ύψος των έκτακτων πληρωμών που πρέπει να καταβάλουν στην Ελλάδα.\nΤο ποσό πλέον έχει βγει εκτός ελέγχου, καθώς από τα 271 εκατ. ευρώ το 2012 εκτινάχθηκε σε 1 δισ. το 2016, αναφέρουν οι φαρμακευτικές εταιρείες. Αυτό ουσιαστικά σημαίνει ότι οι φαρμακοβιομηχανίες πληρώνουν το 1/3 της χρήσης φαρμάκων στη χώρα.\nΗ υποχρέωση των φαρμακευτικών να κάνουν εκπτώσεις και επιστροφές, προέκυψε ως ιδέα για να πάψουν να παροτρύνουν γιατρούς να συνταγογραφούν υπερβολικά πολλά ακριβά φάρμακα, ανέφερε αξιωματούχος της Κομισιόν. Ομως, αυτό δεν έχει αποτέλεσμα, σημειώνει το Politico.\nΟι γιατροί ακόμη «γράφουν» μεγάλες ποσότητες φαρμάκων σε ασθενείς και οι φαρμακευτικές αναφέρουν ότι οι συνταγογραφήσεις έχουν ξεπεράσει το όριο. Και αναφέρουν ως παράδειγμα ότι η κυβέρνηση θα πρέπει να ερευνήσει γιατί ο αριθμός τους αυξήθηκε από 4,5 εκατ. τον μήνα το 2010 σε 6,5 εκατ. τον μήνα το 2017.


Σύσφιξη Σώματος | pharmcare.gr\nApivita Rose Pepper Firming & Reshaping Body Cream Κρέμα Σώματος για Σύσφιξη και Αναδιαμόρφωση με...\nΔροσερή κρέμα που συσφίγγει και...\nContours Rx Neck Rescue Ταινίες σύσφιξης δέρματος 30 τεμάχια\nΤαινίες σύσφιξης δέρματος.\nΤιμή πώλησης: 34,46 €\nΕνισχύει την ελαστικότητα, ενυδατώνει...\nΤιμή πώλησης: 19,7 €\nΦροντίδα κατά της χαλάρωσης και...\nΤιμή πώλησης: 29,48 €\nΣφριγηλό και σμιλεμένο στήθος.\nFrezyderm Confidence Up Recovery Bust Κρέμα Gel για Σύσφιξη, Ανόρθωση & Αύξηση Όγκου του Στήθους...\nΑποκατάσταση στήθους μετά από...\nKorres Almond Blossom Hyaluronic Plumping Body Serum Άνθη Αμυγδαλιάς Ορός Σφριγηλότητας Σώματος με...\nΣτοχεύει στην ενίσχυση της...\nKorres Body Firming Serum Spray Cashmere & Rose Συσφιγκτικός Ορός Σώματος σε Μορφή Spray με Κασμίρ...\nΕίναι πλούσιο σε πολυβιταμίνες,...\nΛάδι για σύσφιξη σώματος.\nΤιμή πώλησης: 15,66 €


Injection (ψεκασμός) Όλα όσα πρέπει να ξέρουμε! - facebike.gr\nInjection (ψεκασμός) Όλα όσα πρέπει να ξέρουμε!\nΔημοσίευση από ALX » 23 Φεβ 2013, 16:51\nΘέμα - Injection (ψεκασμός) Όλα όσα πρέπει να ξέρουμε!


«Ξέφυγαν» στο ΤΝΑ - Onsports.gr\nΓιάννης Ασκούνης\t02 Ιουνίου 2011, 02:18\n«Ξέφυγαν» στο ΤΝΑ\nΣε νέα ύψη έφτασε η «σχιζοφρένεια» στις τάξεις των διοικούντων στο iMPACT WRESTLING (πρώην ΤΝΑ).\nΚατά την διάρκεια πρόσφατης μαγνητοσκόπησης μελλοντικού επεισοδίου ένας άνδρας εκδιώχθηκε με βίαιο τρόπο από το στάδιο. Άλλωστε, το promotion έχει απαγορεύσει την χρήση κινητών τηλεφώνου εντός του Impact Zone. Αυτός χρησιμοποίησε την προσωπική του συσκευή με σκοπό την αποστολή των «κρυφών» αποτελεσμάτων σε διάφορες ενδιαφερόμενες ιστοσελίδες.\nΠάντως, παρά την αδιαμφισβήτητα παράλογη κίνηση, τα αποτελέσματα διέρρευσαν μέσω άλλης πηγής στην παγκόσμια κοινωνία του pro-wrestling. Άλλωστε ακόμα και χωρίς την χρήση κινητού, οποιοσδήποτε μπορεί να μοιραστεί τις εξελίξεις των μαγνητοσκοπημένων επεισοδίων από το… σπίτι του.\nΟ υπεύθυνος δημόσιων σχέσεων του promotion, Steven Goffrey, προσπάθησε στην συνέχεια να δικαιολογήσει… τα αδικαιολόγητα, αλλά αυτό είναι πρακτικά αδύνατο. Για πολλοστή φορά, ο τρόπος εκτέλεσης κάποιας πολιτικής του iMPACT WRESTLING φτάνει σε… παράξενα επίπεδα.